
Belső- és légudvarok vizsgálata hőtechnikai és energetikai szempontból

Belső- és légudvarok vizsgálata hőtechnikai és energetikai szempontból
Budapest történelmi épületeinek túlnyomó része a századfordulón épült, zárt udvaros, függőfolyosóval, esetleg loggiával körülvett belső udvaros elrendezésű. A zártsorú, keretes beépítésből fakadóan az ablakkal nem rendelkező helyiségek számára úgynevezett „lichthofokat” építettek. Mára a szigorodó energetikai szabályozások hatására a régi vastag, tömör téglafalak nem felelnek meg az előírásoknak, a légudvarok vékony, legtöbbször fél tégla vastag falairól nem is beszélve. Szemben állunk a problémával, melyre oly sokan keresnek megoldást. Ez a megoldás nem egyszerű, különböző nehezítő tényezők, azok variációi akadályozzák a korrekt, szakszerű tervezést. Mi azt tűztük ki célul, hogy megvizsgáljuk a lakások udvarral határos szerkezeteit energetikai szempontból, felmérjük a jelenlegi helyzetet, és szimulációkra támaszkodva jó megoldásokat keresünk. Továbbá megvizsgáljuk az udvarok eredeti funkciójának működését, mégpedig a szellőztetést, benapozást, és megvizsgáljuk, hogy az általunk tervezett, vagy a lakók által végrehajtott „korszerűsítés” hatására hogyan változik meg az udvarok viselkedése. Mindebben segítségünkre lesznek kiváló oktatóink, mind az Épületszerkezettani-, mind az Épületgépészeti tanszékről, valamint olyan megbízható szoftverekre támaszkodunk, mint a hőhídak , valamint a légáramlatok modellezését segítő szoftverek. Reméljük, hogy kutatásaink, és fáradozásaink hasznosnak bizonyulnak. , így alkalmazásuk a való életben is javítani tudná a lakók komfortérzetét, az ingatlanok értékét.

